
Mål

Kurset har sitt utgangspunkt i den stadig sterkere posisjonen anvendelse og prising av finansielle instrumenter har, både konseptuelt innen moderne finansieringsteori og i praksis. Sentralt i kurset står derfor behandlingen av ulike former for opsjoner, forward- og futureskontrakter og sammensatte kontrakter, med eksempler fra egenkapital-, rente-, valuta- og varemarkedene.

Kurset søker å gi en fundamental forståelse av egenskaper ved slike derivative kontrakter. Eksempler på anvendelse i forbindelse med risikostyring og sikring gis, og spørsmålet om prising av ulike kontrakter tas opp. Hovedvekten legges på arbitrasjeargumenter.

Undervisningsform

Forelesninger, oppgavegjennomgang og oppgaveinnleveringer

Vurdering
Forutsetning for å gå opp til eksamen:

I løpet av semesteret gjennomføres det obligatoriske innleveringer som må være bestått. Besvarelsene leveres i gruppe på maks 2 studenter.

Antall og tidspunkt for innlevering kunngjøres ved semesterstart.

Avsluttende eksamen:

Individuell skriftlig eksamen på 4 timer. 

Hjelpemidler: Godkjent kalkulator. Enkelte tabeller og formler kan bli gjort tilgjengelig som vedlegg.

Emneoversikt

Emner i kurset omfatter

Strategier for håndtering av finansiell risiko basert på derivater

Forward- og futureskontrakter og swaps

Obligasjoner, terminrenter og durasjon

Opsjoner og paritetsrelasjoner

Dynamiske modeller for aktivapriser, med vekt på den binomiske modellen

Black-Scholes formel for opsjonsprising

Relasjon mellom binomisk modell og Black-Scholes’ modell

Sammensatte kontrakter og betingede krav

Pensumlitteratur

Utvalgte deler av

Robert L. McDonald (2006) Derivatives Markets. 2nd ed. Boston, Mass., Addison Wesley.

I tillegg kommer eventuelt utdelte notater og annet materiale.

Anbefalt litteratur

John Hull (2006) Options, Futures, and other Derivatives (6th ed.) Upper Saddle River, N.J., Prentice Hall.
